45. ΑΠΟΦΑΣΗ ΥΠΟΥΡΓΟΥ ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ Αριθ. 134/871 της 23 Μαΐου/6 Ιουν. 1997 (ΦΕΚ Β'  462) Αύξηση συντάξεων του Ταμείου Επικουρικής Ασφάλισης Αρτοποιών (Τ.Ε.Α.Α.). Οι καταβαλλόμενες από το Ταμείο Επικουρικής Ασφάλισης Αρτοποιών (Τ.Ε.Α.Α.) συντάξεις στους συνταξιούχους των οποίων το συνταξιοδοτικό δικαίωμα εμπίπτει στο μέχρι 31.12.1996 χρονικό διάστημα, αυξάνονται ως ακολούθως: 1.α)Από 1.1.1997 κατά ποσοστό 2,5% επί του ποσού αυτών όπως έχει διαμορφωθεί την 31.12.1996, ως διορθωτικό ποσό. β)Από 1.1.1997 κατά ποσοστό 2% επί του ποσού αυτών όπως θα διαμορφωθεί μετά την αύξηση της προηγούμενης περίπτωσης. γ)Από 1.7.1997 κατά ποσοστό 2,5% επί του ποσού αυτών όπως θα έχει διαμορφωθεί την 30.6.1997. (Μετά τη σελ. 168,404) Σελ. 168,405 Τεύχος 1276 – Σελ. 19 Ταμείο Επικουρικής Ασφάλισης Αρτοποιών 5.Γ.ε.42-45 2.α)Το κατώτατο όριο συντάξεως ανεξαρτήτως χρόνου συνταξιοδοτήσεως ορίζονται από 1.1.1997 στο ποσό των 27.650 δρχ. λόγω γήρατος και ανικανότητας και στο ποσό των 20.000 δρχ. λόγω θανάτου. β)Ομοίως τα ως άνω κατώτατα όρια ορίζονται από 1.7.1997 στο ποσό των 28.345 δρχ. λόγω γήρατος και ανικανότητας και στο ποσό των 22.680 δρ. λόγω θανάτου. 3.Το ανώτατο όριο σύνταξης ορίζεται από 1.1.1997 στο ποσό των 85.060 δρχ. και από 1.7.1997 στο ποσό των 87.190 δρχ. 